COCA-COLA FRIKKADELLE - Your Recipe Blog
/Recipes/Maalvleis - Mince/COCA-COLA FRIKKADELLE
Cook: 1 Uur | Servings: 15 Balletjies
Hans het toe vir ons die Coca Cola frikkadelle van gister gemaak. Dit is heerlik. Hy het sommer net rys en 'n gebakte aartappeltjie daarby bedien. Die groen rissie het ons weggelaat.
Coca-Cola Frikkadelle maak 'n heerlike aandete. Kan ook as 'n voorgereg bedien word.
450 g maer beesvleis, (1 pond)
½ koppie gekruide broodkrummels
1 ui, fyngekap, verdeel
2 teelepels vars knoffel, fyngedruk
1 koppie tamatiesous, (dik ketchup)
1 koppie Coca-Cola
½ groen soetrissie, opsioneel
Voorverhit die oond tot 180 °C (350 °F)-Spuit 'n oondbak van 20 x 30 cm (8 x 12 duim) met "spray-n-cook.
In 'n groot mengbak meng die vleis, broodkrummels, eier, water, die helfte van die gekapte ui (die helfte van die groen soetrissie, indien gebruik) die helfte van die sout en die helfte van die swartpeper – meng goed en vorm balletjies en plaas in 'n enkele laag op die voorbereide oondbak.
Meng die oorblywende ui, sout en peper in 'n klein bakkie, voeg die knoffel, tamatiesous, Coca-Cola, Worcestershire-sous en die groen soetrissie by en giet oor die frikkadelle.
Bak 50 – 60 minute (twee keer omdraai) tot die sous borrelend is en die frikkadelle heeltemal gaar is.
Kan ook 'n heel groen soetrissie gebruik: voeg die helfte by die frikkadelmengsel voordat u balletjies vorm en die helfte in die sous wat bo-oor gegiet word.